stanford-oval/wikipedia huggingface dataset:
אריק גרסיה
הערות שוליים

↑  ‏חזר הביתה: ברצלונה הודיעה על החתמתו של אריק גרסיה, באתר ספורט1, 1 ביוני 2021
↑  OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
↑  "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
| נבחרת ספרד – יורו 2020 |
| --- | --- | --- |
|  1 דה חאה •  2 אספיליקווטה •  3 ד. יורנטה •  4 פאו טורס •  5 בוסקטס •  6 מ. יורנטה •  7 מוראטה •  8 קוקה •  9 מורנו •  10 טיאגו •   11 פראן טורס •  12 גרסיה • 13 סאנצ'ס •  14 גאיה • 15  • 16 רודרי • 17 רואיס • 18 אלבה • 19 אולמו • 20 אדאמה • 21 אויארסבאל • 22 סראביה • 23 סימון • 24 לאפורט • 26 פדרי • מאמן: לואיס אנריקה |  1 דה חאה •  2 אספיליקווטה •  3 ד. יורנטה •  4 פאו טורס •  5 בוסקטס •  6 מ. יורנטה •  7 מוראטה •  8 קוקה •  9 מורנו •  10 טיאגו •   11 פראן טורס •  12 גרסיה • 13 סאנצ'ס •  14 גאיה • 15  • 16 רודרי • 17 רואיס • 18 אלבה • 19 אולמו • 20 אדאמה • 21 אויארסבאל • 22 סראביה • 23 סימון • 24 לאפורט • 26 פדרי • מאמן: לואיס אנריקה | ספרד |
| נבחרת ספרד – אולימפיאדת טוקיו 2020 |
| --- | --- | --- |
|  1 סימון •  2 מינגסה •  3 קוקורייה •  4 טורס •  5 ואייחו •  6 סובימנדי •  7 אסנסיו •  8 מרינו •  9 מיר •  10 סבאיוס •   11 אויארסבאל •  12 גרסיה • 13 פרננדס •  14 סולר • 15 מונקאיולה • 16 פדרי • 17 פואדו • 18 א. חיל • 19 אולמו • 20 מירנדה • 21 ב. חיל • 22 וייאר • מאמן: דה לה פואנטה |  1 סימון •  2 מינגסה •  3 קוקורייה •  4 טורס •  5 ואייחו •  6 סובימנדי •  7 אסנסיו •  8 מרינו •  9 מיר •  10 סבאיוס •   11 אויארסבאל •  12 גרסיה • 13 פרננדס •  14 סולר • 15 מונקאיולה • 16 פדרי • 17 פואדו • 18 א. חיל • 19 אולמו • 20 מירנדה • 21 ב. חיל • 22 וייאר • מאמן: דה לה פואנטה | ספרד |
| נבחרת ספרד – מונדיאל 2022 |
| --- | --- | --- |
|  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה |  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה | ספרד |
| נבחרת ספרד – אולימפיאדת פריז 2024 |
| --- | --- | --- |
|  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה |  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה | ספרד |
יחסי הוותיקן–מיאנמר

| יחסי קריית הוותיקן – מיאנמר |
| --- | --- |
קריית הוותיקן: מיאנמר


קריית הוותיקן: מיאנמר
שטח (בקילומטר רבוע)
0.49: 676,578
אוכלוסייה
500: 54,706,311
תמ"ג (במיליוני דולרים)
: 64,815
תמ"ג לנפש (בדולרים)
: 1,185
משטר
מונרכיה תאוקרטית אבסולוטית: דמוקרטיה נשיאותית   (בפועל פרלמנטרית)

יחסי הוותיקן–מיאנמר הם היחסים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה של איחוד מיאנמר, הידועה גם בשמה הקודם בורמה. באוגוסט 2017, הארכיבישוף פול צ'אנג אינם (אין-נם) הוא הנונציו הראשון בבורמה, בעוד סן לוין היא שגרירת מיאנמר לכס הקדוש.
היסטוריה

משנת 1990 עד שנת 2017, הכס הקדוש החזיק נונוציואים שהיו נציגי הכס הקדוש לקהילה הקתולית במיאנמר בלבד, אולם לא הייתה להם שום סמכות מדינית או דיפלומטית. בחודש מרץ 2017 הפרלמנט של מיאנמר אישר את הצעתו של הכס הקדוש לכינון יחסים דיפלומטיים בין השתיים. מיאנמר והכס הקדוש הכריזו במאי 2017 על כינון רשמי של היחסים הדיפלומטיים. ההכרזה נעשתה לאחר הפגישה בין האפיפיור פרנציסקוס לנשיאת מיאנמר בפועל אונג סן סו צ'י בוותיקן. זה היה הביקור השני של שליט מיאנמר בוותיקן, הביקור הראשון של בעל תפקיד זה קרה ב-2013. מיאנמר היא המדינה ה-183 לכונן יחסים דיפלומטיים עם הכס הקדוש.
ביקור האפיפיור

דווח כי האפיפיור פרנציסקוס יהפוך לאפיפיור הראשון לבקר במיאנמר בנובמבר 2017, לאחר שהוא אישית הוזמן על ידי נשיא מיאנמר טין צ'ו.
יחסי ארצות הברית – מונקו

| יחסי ארצות הברית – מונקו |
| --- | --- |
ארצות הברית: מונקו


ארצות הברית: מונקו
שטח (בקילומטר רבוע)
9,833,517: 2
אוכלוסייה
346,514,652: 38,460
תמ"ג (במיליוני דולרים)
27,360,935: 8,784
תמ"ג לנפש (בדולרים)
78,960: 228,394
משטר
רפובליקה פדרלית: מונרכיה חוקתית

יחסי ארצות הברית–מונקו הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין נסיכות מונקו.
היסטוריה

מונקו וארצות הברית החליפו פקידים קונסולריים זמן קצר לאחר תום מלחמת האזרחים האמריקנית. הקונסול הראשון ממונקו לארצות הברית היה לואי בורג, שהציג את תעודותיו בשנת במאי 1986. הסוכן הקונסולרי הראשון בארצות הברית היה אמיל דה לות', הוסמך בפברואר 1874, אך משרה זו נסגרה והועברה לניס בשנת 1906.
אלבר הראשון, נסיך מונקו ביקר שלוש פעמים בארצות הברית. מונקו אירחה חיילים אמריקאים במהלך מלחמת העולם הראשונה. מ-1956 ועד מותה ב-1982 הייתה נשואה גרייס קלי, ילידת ארצות הברית, לרנייה השלישי, נסיך מונקו. השניים ביקרו לראשונה בארצות הברית ב-1956.
בדצמבר 2006, היחסים בין המדינות שודרגו ממעמד של קונסוליה ליחסים דיפלומטיים מלאים. זמן קצר לאחר מכן, קרייג סטייפלטון (שגריר צרפת) הוכר במונקו, והשגריר ז'יל נוגהס הפך לשגריר מונקו הראשון בארצות הברית. בשנת 2009 סטייפלטון הוחלף על ידי צ'ארלס ריבקין. לארצות הברית עדיין אין משלחת דיפלומטית הממוקמת במונקו, אבל ישנה שגרירות בפריז, וקונסוליה כללית במרסיי. ב-3 בדצמבר 2013 החליפה מגואי מקאריו דוייל את נוגהס כשגרירה החדש של הנסיכות לוושינגטון די. סי, בעקבות מינויה על ידי אלבר השני, נסיך מונקו. השגרירה מקאריו דוייל הוא האישה הראשונה שהחזיקה בתפקיד בשגרירות.
הסכמים

ב-1939 נחתם הסכם הסגרה בין שתי המדינות. הסכם על אשרות דרכון נחתם בשנת 1952. בנוסף, בשנת 2009 בוצע הסכם להחלפת מס.
דוק רופאת צעצועים

| --- | --- |

כרזת הסדרה
 סוגה:  סדרה לילדים, סדרת אנימציה, סדרה מוזיקלית
 יוצרים:  כריס ניי
 כותבים:  שיי פונטנה
 פרסים:  NAACP Image Award for Outstanding Performance in a Youth/Children's Series or Special 
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  5
 מספר פרקים:  136
 הפקה
 מפיקים בפועל:  כריס ניי, דארה אוקונל, קאת'ל גפני
 חברת הפקה:  Brown Bag Films Sparky Animation (עונות 1–4)  DQ Entertainment (עונה 5)
 הפצה:  Disney–ABC Domestic Television
 מוזיקה:  סטיוארט קולמורג'ן, קיי הנלי, מישל לואיס
 אורך פרק:  כ-22 דקות (פרקי העונה הראשונה עד הרביעית חולקו לשני פרקים באורך 11 דקות)
 שידור
 רשת שידור:  דיסני ג'וניור
 רשת שידור בישראל:  דיסני ג'וניור ישראל
 פורמט (תמונה):  1080i‏ (HDTV)
 תקופת שידור מקורית:  23 במרץ 2012 – 18 באפריל 2020
 תקופת שידור בישראל:  2012 – 4 בספטמבר 2020
 קישורים חיצוניים
 אתר רשמי
 דף התוכנית ב-IMDb
 
דוק רופאת צעצועים (באנגלית: Doc McStuffins, ידוע גם בשם בית החולים לצעצועים של דוק בעונה הרביעית) היא סדרת הנפשה ממוחשבת אמריקאית לילדים משנת 2012. הסדרה נוצרה על ידי כריס ניי והופקה על ידי חברות "Brown Bag Films",‏ "Sparky Animation" (עונות 1–4) ו-"DQ Entertainment" (עונה 5). הסדרה עוסקת בילדה בשם דוק שיכולה לתקן ולטפל בצעצועים בעזרת חבריה הצעצועים. הסדרה כוללת שירים שנכתבו והולחנו על ידי סטיוארט קולמורג'ן, קיי הנלי ומישל לואיס.
הסדרה שודרה במדינות רבות ברחבי העולם, ביניהן ארצות הברית, ישראל, צרפת ואיטליה. הסדרה שודרה לראשונה בארצות הברית ב-23 במרץ 2012 בערוץ דיסני ג'וניור. בישראל הסדרה שודרה לראשונה בדיבוב לעברית בשנת 2012 בערוץ דיסני ג'וניור. הסדרה זכתה לביקורות חיוביות בזכות תפיסת התוכנית, בנוסף הדמות הראשית של הסדרה, דוק, היא הדמות האפרו-אמריקאית הראשונה של סדרות דיסני. יוצרת הסדרה, כריס ניי, מתארת את הסדרה כ"חופשי על הבר לגיל הרך".
לסדרה הופקו 5 עונות ו-136 באורך 22 דקות, כאשר פרקי העונה הראשונה עד הרביעית חולקו לשני פרקים באורך 11 דקות. על בסיס הסדרה נוצר קו מוצרים הכולל צעצועים, ספרים, ביגוד, חוברות, תקליטורי DVD ועוד.
ב-4 בספטמבר 2020 עלה לשידור הספיישל "דוק רופאת צעצועים: דוק כבר כאן", שמטרתו ללמד ילדים על הרגלים בריאים. הספיישל שודר בישראל בדיבוב עברי ב-16 במאי 2021. ספיישל נוסף שנקרא "דוק רופאת צעצועים: דוק בת 10", לציון עשור לסדרה, עלה לשידור ב-18 בדצמבר 2022 בישראל. בשנת 2023 החלה להיות משודרת סדרת סטופ מושן קצרה בשם "!Doc McStuffins: The Doc & Bella Are In", אשר עוקבת אחר דוק שעוזרת לארנבת קטיפה בשם בלה ללמוד את תחום רפואת הצעצועים.
הסדרה הייתה חלק מתכני הבכורה בשירות הסטרימינג דיסני+ כשהגיע לישראל ב-16 ביוני 2022.
תקציר העלילה

הסדרה מספרת על דוק, ילדה בת שש (במהלך הסדרה הפכה לבת שבע) אשר רוצה להיות רופאה כמו אמה, רופאת ילדים. היא מתרגלת את חלומה על ידי תיקון צעצועים ובובות. כאשר היא מפעילה את הסטטוסקופ הקסום שלה, היא יכולה ליצור מגוון השפעות על טבעיות, ביניהם מסע בזמן. השימוש העיקרי של דוק עם הסטטוסקופ הקסום שלה הוא הפיכת צעצועים לחיים ולאפשר להם לנוע, לדבר, לשמוע, לראות ולהריח. בעזרת חבריה הצעצועים, דוק עוזרים לצעצועים להרגיש טוב יותר על ידי בדיקות.
בעונה הרביעית של הסדרה, סבתא של דוק מעמידה את דוק להיות אחראית על בית חולים קסום לצעצועים. בעונה החמישית, דוק מרכיבה צוות הצלה לחיות, איתו היא מצילה חיות מחמד הזקוקות לעזרה. בסיום כל פרק בעונה הראשונה, דוק הביאה לצופים טיפים כדי להישאר בריאים.
במהלך הסדרה מופיעות דמויות ידועות בתפקיד אורח, ביניהן פו הדב, טיגר, חזרזיר, איה, כריסטופר רובין ומישל אובמה.
דמויות ראשיות

דוטי 'דוק' מקסטאפין (Dottie "Doc" McStuffins) - ילדה בת 6 (בהמשך הסדרה גדלה לבת 7) שחולמת להיות רופאה כמו אמה. בעזרת סטטוסקופ קסום היא מצליחה לגרום לצעצועים לדבר, לזוז, לשמוע ולהריח. היא מטפלת בצעצועים ועוזרת להם להרגיש יותר טוב.
למבי (Lambie) - כבשת הצעצוע של דוק. רקדנית מוכשרת שאוהבת לחבק.
סטאפי (Stuffy) - דרקון הצעצוע של דוק. הוא מנסה להיות מפחיד ואמיץ, אבל לא מצליח, במיוחד בגלל הפחד שלו מעכבישים.
צ'ילי (Chilly) - צעצוע איש השלג של דוק. פחדן מאוד.
היילי (Hallie) - היפופוטם הצעצוע של דוק. חכמה מאוד.
דוני (Donny) - אחיה בן הארבע של דוק. מבלה את רוב זמנו במשחק בצעצוע המכונית שלו יחד עם חבריו.
אמא של דוק - רופאה שעובדת במרפאת ילדים, מצפה מדוק להיות רופאה כמוה.
אבא של דוק - עובד במשרה חלקית. דואג לדוק ודוני, ילדיו.
סבתא של דוק - הופכת את דוק להיות אחראית על בית חולים קסום לצעצועים.
מדבבים

במאי הדיבוב בעברית היו עמיחי בר טוב, בין השנים 2012–2013, ותמי ברק החל משנת 2014. מפיקי הדיבוב בעברית היו אסנת סדן, בין השנים 2012–2015, גלי נשר, בין השנים 2013–2015, מעיין שניידר-משה, בין השנים 2015–2016, ועדי וולוצקי החל משנת 2017.
| שם הדמות | מדבב/ת באנגלית | מדבב/ת בעברית |
| --- | --- | --- |
| דוק | קיארה מוחמד (עונות 1-2) לאיה דלאון האייס (עונות 3–5) | מאיה לבני |
| למבי | לארה ג'יל מילר | עינת גליקסמן |
| סטאפי | רובי ריסט | דן קיזלר |
| צ'ילי | ג'ס הארנל | יהויכין פרידלנדר |
| היילי | לורטה דווין | טליה ברקאי |
| דוני | ג'יידן איסייה בטס (עונות 1-2) אנדרה רובינסון (עונות 3–5) | נדב ירושלמי |
| אמא של דוק | קימברלי ברוקס | מאיה מיטלפונקט |
| אבא של דוק | גריי אנתוני ויליאמס | גדי לוי |
| סבתא של דוק | דון לואיס |  |
בנוסף דיבבו בדיבוב העברי עדן גמליאל, הללי היבש, אמנון וולף, בר פאר, מיכאל עינב, שירלי לילו, תמי ברק, ערן מור, אלונה אלכסנדר, שחר קדוש, מייה קדוש, דניאלה דאון ואסף בליקוב. כמו כן, דיבבו בסדרה כמדבבים אורחים גיא זיידמן, סער בדישי, איציק סיידוף, שרון כהן ויורם יוספסברג.
שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 26 | 26 | 23 במרץ 2012 | 3 במאי 2013 |
|  | 2 | 37 | 37 | 6 בספטמבר 2013 | 12 בספטמבר 2015 |
|  | 3 | 29 | 29 | 2 ביולי 2015 | 25 באפריל 2016 |
|  | 4 | 28 | 28 | 29 ביולי 2016 | 2 במרץ 2018 |
|  | 5 | 16 | 16 | 26 באוקטובר 2018 | 18 באפריל 2020 |
פרקים > עונה 5

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית |
| --- | --- | --- | --- | --- |
| 121 | 1 | !The Pet Rescue Team | צוות חילוץ החיות | 26 באוקטובר 2018 |
| 122 | 2 | A Pet for Everyone | חיית מחמד לכל אחד | 23 בנובמבר 2018 |
| 123 | 3 | The Doc McStuffins Christmas Special | ספיישל חג המולד של דוק רופאת הצעצועים | 2 בדצמבר 2018 |
| 124 | 4 | Toys in Space | צעצועים בחלל | 4 בינואר 2019 |
| 125 | 5 | Adventures in Baby Land | הרפתקאות בארץ התינוקות | 1 במרץ 2019 |
| 126 | 6 | Stuffy's Safari | הספארי של סטפי | 22 ביוני 2019 |
| 127 | 7 | Jungle Jumble | תינוקות ג'ונגל של בלבולים | 3 בנובמבר 2019 |
| 128 | 8 | Arctic Exposure | המסע אל הקוטב - חילוץ בקוטב | 30 בנובמבר 2019 |
| 129 | 9 | Jumbo Mumbo | תינוקות ג'אמבו ממבו | 4 בינואר 2020 |
| 130 | 10 | The Hallie Trap | תעלול ההליות | 27 בינואר 2020 |
| 131 | 11 | Lost and Found | אבדות ומציאות | 8 בפברואר 2020 |
| 132 | 12 | !Bedazzled | הספארי המופלא מנצנצים! | 24 בפברואר 2020 |
| 133 | 13 | !Bedazzled | הספארי המופלא מנצנצים! | 24 בפברואר 2020 |
| 134 | 14 | The Great McStuffins Meltdown | חילוץ בקוטב המשבר הגדול של עיר הצעצועים | 7 במרץ 2020 |
| 135 | 15 | The Great McStuffins Meltdown | חילוץ בקוטב המשבר הגדול של עיר הצעצועים | 7 במרץ 2020 |
| 136 | 16 | !It's a Hard Doc Life | לא קל להיות דוק | 18 באפריל 2020 |
קבלה

הסדרה זכתה לביקורות חיוביות לאחר הפצתה. קיה מורגן סמית' מאתר Cincomom.com רשמה "זה באמת חימם את ליבי וכמעט העלה דמעות בעיניי כשבתי בת ה-8, מיקאלה, ראתה את הסדרה לראשונה ואמרה 'וואו, אמא - היא חומה'". ד"ר מיישה טיילור, נשיאת האגודה לרפואה של ארטמיס, אמרה שהתוכנית מציגה ילדה אפרו-אמריקאית קטנה, דבר המכריע לשינוי עתידה של אומזה זו". טיילור מחאה כפיים על הרעיון של הצגת נערה שחורה צעירה שרוצה ללכת אמה כרפואה כמות הראשית, דבר שהעניק לה השראה לאסוף 131 תמונות של רופאות בכל הצבעים ולפרסם קולאז' ברשת תחת הכותרת "אנחנו דוק רופאת הצעצועים".
התוכנית היא גם להיט רייטינג של דיסני ג'וניור. בכורת הסדרה משכה 1.08 מיליון ילדים בגילאי שנתיים עד 5, והמופע משך בממוצע 918,000 צופים באותה דמוגרפיה, מה שהוביל את מגזין AdWeek לתאר את הסדרה כדבר בלתי אפשרי.
בשנת 2013 נמכרו מוצרים של הסדרה בשווי 500 מיליון דולר, על זה עיתון "הניו יורק טיימס" כתב "נראה שהסדרה מציבה לה שיא עבור קו צעצועים המבוסס על דמות אפרו-אמריקאית". הם גם אמרו שלדמות הייתה ערעור רחב והצעצועים נמכרו היטב בכל העולם.
בשנת 2016, פורסם שתעלה העונה החמישית והאחרונה של הסדרה. יוצרת הסדרה, כריס ניי, רשמה שהיא וצוות הכותבים להוט להמשיך עם סיפורים חדשים.
קבלה > פרק בו מופיעות זוג לסביות מגזע שונה

בפרק "תוכנית חירום" ("The Emergency Plan"), פרק 22 של עונה 4 ששודר לראשונה ב-5 באוגוסט 2017, הופיעו תיאה ואדי, זוג לסביות נשאות מגזע שונה, דבר שהופך את הסדרה לסדרה הראשונה לגיל הרך שכוללת זוג מאותו מין. הדמויות הושמעו בגרסת הדיבוב המקורית על ידי ונדה סייקס (תיאה) ופורשיה דה רוסי (אדי). ארגון זכויות הלהט"ב, הליגה ההומו-לסבית נגד השמצה, הביע תמיכה והילל את דיסני ובהכללה את הדמויות. לעומת זאת, ארגון "One Million Moms" קרא להחרים את הסדרה.
השפעות ואזכורים

בעקבות הסדרה הוקם ב-28 ביוני 2018 ארגון לרופאים בשם "Artemis Medical Society".
בסדרת הטלוויזיה "מחלקת גנים ונוף", רון סוונסון, אחת מדמויות הסדרה, מתלונן שילדיו החורגים צופים רק בתוכנית הזאת.
לדוק יש הופעת קמע בסרט "צ'יפ ודייל: יחידת הצלה" שיצא בשנת 2022.
המשכים > סדרת המשך

לסדרה יצאה סדרת המשך בשם "התיקים של דוק", שם בכל פרק דוק בוחנת לעמוק מקרים ספציפיים ומאבחנת אותם לאחר שהמרפאה נסגרת. הסדרה שודרה לראשונה בארצות הברית ב-22 ביולי 2013, ובישראל בדיבוב לעברית בשנת 2015. כל פרק בסדרה נפתח בכך שדוק מוציאה תרשים של צעצוע מטופל ונזכרת כיצד פתרה את המקרה. הפלאשבקים נעשים באנימציית 2D, ואילו ההתחלה והסיום של הסדרה נעשית כמו בשאר פרקי הסדרה המקורית. לסדרה נוצרו 10 פרקים באורך 3 דקות.
המשכים > ספר

לסדרה נכתב ספר בעברית בשם "דוק רופאת צעצועים: מנפחים את בומר", בו מסופר על עוד טיפולים של דוק בצעצועים.
ראו גם

ערפדינה
הערות שוליים

↑  הכרזה על שידור הספיישל, בעמוד הפייסבוק של דיסני ג'וניור
↑  נלי אנדריבה, ‘Mickey Mouse Clubhouse’ Revival Leads Disney Junior Slate; Taye Diggs To Voice King Triton With Amber Riley As Ursula In ‘Ariel’ Animated Series, באתר Deadline Hollywood‏, 18 באוגוסט 2023
| --- | --- |
בקרת זהויות :  LCCN: no2012109945  VIAF: 23146936574513780495   WorldCat (עם VIAF): 23146936574513780495
ויפ

| --- | --- |

 סוגה:  קומדיה
 יוצרים:  ארמנדו ינוצ'י
 שחקנים:  ג'וליה לואי-דרייפוס אנה קלמסקי טוני הייל מתיו פול וולש (אנ') טימותי סימונס רייד סקוט סוף ברדשו גארי קול קווין דאן
 פרסים:  פרס אמי לסדרת הקומדיה הטובה ביותר (2015, 2016, 2017) פרס גילדת שחקני המסך
 ארץ מקור:  ארצות הברית
 שפות:  אנגלית
 מקום התרחשות:  וושינגטון די. סי. 
 מספר עונות:  7
 מספר פרקים:  65
 הפקה
 מפיקים בפועל:  ארמנדו ינוצ'י כריסטופר גודסיק פרנק ריץ'
 חברת הפקה:  HBO 
 הפצה:  האחים וורנר טלוויזיה, הולו, HBO Max 
 טכניקת צילום:  מצלמה יחידה 
 מוזיקה:  רופרט גרגסון-ויליאמס 
 אורך פרק:  26 - 30 דקות
 שידור
 רשת שידור:  HBO
 רשת שידור בישראל:  yes Oh
 תקופת שידור מקורית:  22 באפריל 2012 – 12 במאי 2019
 קישורים חיצוניים
 אתר הסדרה
 דף התוכנית ב-IMDb
 
ויפ (באנגלית: Veep) היא סדרת טלוויזיה קומית סטירית פוליטית אמריקאית של רשת HBO בכיכובה של ג'וליה לואי-דרייפוס, ששודרה ב-HBO בשנים 2012–2019. הסדרה נוצרה על ידי ארמנדו ינוצ'י, על בסיס הקומדיה הפוליטית הבריטית שיצר, The Thick of It.
הסדרה עוסקת בסלינה מאייר, דמותה הבדיונית של סגנית נשיא ארצות הברית, ובקורות חייה הפוליטיים. הסדרה עוקבת אחר מאייר וצוותה וניסיונותיהם להשאיר את חותמם על ההיסטוריה האמריקנית, כשבדרך הם שורדים אך בקושי את היומיום ההפכפך בוושינגטון די.סי.
הסדרה, ששודרה במשך 7 עונות, זכתה לאהדת המבקרים וגרפה פרסים רבים, ביניהם 17 פרסי אמי בקטגוריות שונות. לואי-דרייפוס עצמה זכתה להערכה רבה על תפקידה.
עלילה > עונה 1

סלינה מאייר, הסנטורית הדמוקרטית ממרילנד, התמודדה בפריימריז למועמדות מטעם מפלגתה לנשיאות ארצות הברית בבחירות 2012. על אף שבראשית הקמפיין נחשבה למועמדת מובילה, מעמדה נשחק לאורך המירוץ ופרשה ממנו לאחר כישלונה ביום שלישי הגדול. עם זאת, המועמד שנבחר מטעם המפלגה - סטיוארט יוז - מציע לה את המועמדות לסגנית הנשיא בבחירות, שבהן זוכה יוז כמה חודשים מאוחר יותר.
הסדרה מתחילה כחצי שנה לאחר כניסתה של מאייר לתפקידה כסגנית הנשיא. היא חשה התעלמות מהנשיא, שדוחק אותה מעמדות הכוח, ולא מרוצה מחלקה הקטן בממשל. היא מלווה בידי אנשי צוותה: גארי וולש, עוזרה האישי; איימי ברוקהיימר, ראש הסגל; סו ווילסון, מזכירתה; ומייק מקלינטוק, מנהל התקשורת. בפרק הראשון היא מגייסת לצוותה את דן איגן, מנהל התקשורת של הסנאטורית מנבדה, והוא מתמנה לסגנו של מייק.
העונה מתמקדת בניסיונותיה של מאייר לקדם את "חוק העבודות הנקיות" הידידותי לסביבה, המקדם אג'נדה ידידותית לסביבה ומעודד את הפחתת הזיהום, במטרה לטפח לעצמה מורשת כסגנית הנשיא. ניסיונה לשכנע תעשייני נפט לשעבר לתמוך בחוק מרגיז את הסנאטור אנדרו דויל, שמסכים לתמוך בחוק אם תחזור בה מתמיכת אנשי הנפט.
הנשיא יוז, לעומת זאת, לא רואה חשיבות רבה בחוק. הוא מעוניין למקד את כל תשומת לבו של הממשל בחוק שהוא מקדם, שמטרתו להציל את הכלכלה הקורסת - ומונע את קידום החוק של מאייר בסנאט לשם כך. מאייר המאוכזבת מצליחה לצרף את התוכן של החוק שביקשה לקדם, כתיקון לחוק של יוז, והוא עולה להצבעה בסנאט שמסתיימת בשוויון. מתוקף תפקידה כסגנית הנשיא, על מאייר להיות שוברת השוויון. הצבעה בעד תחזק את המורשת שלה, אך הצבעה נגד תהיה תואמת לעמדות הנשיא. מאייר נאלצת להתקפל ומפילה את החוק שכה רצתה לקדם.
על רקע הפרשה הזו, ואחוזי התמיכה בה המתדרדרים מרגע לרגע, מאייר נחשפת לשמועות על כך שהנשיא שוקל להחליף אותה כמועמדת לסגנות בבחירות הבאות. היא מבקשת מחבר הקונגרס הפופולרי, רוג'ר פרלונג, שיתמוך בה באופן פומבי - אך הוא מסרב. כועסת ופגועה, מתראיינת מאייר לטלוויזיה ובמהלך הראיון פורצת בבכי. הראיון הנרגש, שחשף צד אחר באישיותה, מביא לשיפור ניכר עבורה בסקרים ופרלונג מחליט לתמוך בה. השמחה של מאייר נקטעת כאשר פרלונג מודיע כי בכוונתו לפתוח חקירה של הקונגרס לגבי פרשת החוק של מאייר ונסיבות נפילתו.
עלילה > עונה 2

על רקע הסקרים המחמיאים, מאייר יוצאת למסע תמיכה במחוקקים הדמוקרטים לקראת בחירות אמצע-הקדנציה, אך ניסיונותיה נכשלים והמפלגה נוחלת מפלה קשה. סקר שמעניק למאייר תמיכה גבוהה יותר בציבור מזו של הנשיא יוז, גורם לו להרחיב את סמכויותיה במדיניות החוץ של הממשל. בנוסף, הוא מגייס בחזרה לצוותו את הסוקר שלו מבחירות 2012, קנט דיווידסון, השנוא על מאייר.
עד מהרה נאלצת מאייר, במסגרת סמכויותיה המורחבות, לטפל באירוע במסגרתו נחטפו מספר סטודנטים אמריקאים והוחזקו באוזבקיסטן כבני ערובה. מאייר מובילה מבצע במסגרתו משוחררים בני הערובה, ומקבלת על כך קרדיט בתקשורת.
יוז מתמודד מול איומי בית הנבחרים הלעומתי להשבית את הממשל, ושולח את מאייר לנהל מגעים לפשרה מול מנהיג הרוב בקונגרס. במקביל, נחשף כי אחד מבני הערובה באוזבקיסטן היה למעשה מרגל, ובכך המבצע לשחרורם עשוי היה לסכן את שאר בני הערובה. על מנת להסיט את תשומת הלב התקשורתית מהפרשה, מחליט יוז לדחות פומבית את הצעות הפשרה של מאייר לקונגרס ומאשים אותה בהשבתת הממשל.
לאחר שגם ראיון שבו טענה כי לא ידעה על המרגל מתקשה לשפר את התמיכה הקורסת בה, מציע איגן למאייר לעשות צעד מרחיק-לכת ואמיץ במהרה. מאייר בוחרת לחשוף בפני התקשורת שידעה על המרגל, ומתנצלת בשם הממשלה על כך. הודעה זו, במקביל לסיום ההשבתה בזכות מאמציה של מאייר, מביאים לעלייה חדה בפופולריות שלה.
מאייר מנצלת את מצבה הפוליטי החדש כדי לגייס בסיס תורמים לקמפיין הפוטנציאלי שלה לנשיאות בעוד 6 שנים, לאחר שתסתיים כהונתה כסגנית הנשיא. במקביל, חקירת הקונגרס בנוגע לפרשת החקיקה הכלכלית של יוז, כמו גם פרשת בני הערובה, פוגעים קשות ביוז ומשכנעים את מאייר לוותר על ההתמודדות לצידו בעוד שנתיים, מחשש שתיפגע פוליטית. בעודה מספרת על החלטתה לאנשי צוותה, מתקבלת הבשורה שיוז אינו מתכוון להתמודד לכהונה נוספת בעוד שנתיים - וסלינה מחליטה לרוץ.
עלילה > עונה 3

חודשיים לאחר אירועי העונה השנייה, מאייר נערכת לפריימריז הראשונים לקראת בחירות 2016 המתקיימים באיווה. ג'ונה ראיין, מאנשיו של הנשיא המשמש כמתווך בינו ובין מאייר ושנוא על הכלל, מקים בחשאי בלוג רכילות פוליטית שצובר פופולריות לאחר שמתפרסמות בו, תחת כינוי אנונימי, תמונות מביכות של חברי צוותה של מאייר. פרסום התמונות פוגע אף יותר בתדמיתו של הנשיא יוז, והוא נאלץ להודיע פומבית, מוקדם מן הצפוי, על החלטתו שלא להתמודד לכהונה נוספת. ראיין מפוטר מעבודתו ומקים אתר חדשות פוליטי בשם "רייאנתולוגיה".
הודעת הפרישה של יוז מזרזת תהליכים בתוך המפלגה הדמוקרטית, והמועמדים בפריימריז מכריזים בזה אחר זה על מועמדותם: מאייר, סגנית הנשיא; ג'ורג' מדוקס, מזכיר ההגנה המתפטר; דני צ'אנג, מושל מינסוטה וגיבור מלחמה; וג'ו ת'ורנהיל, מאמן בייסבול נטול ניסיון פוליטי. סלינה ממנה את דן איגן למנהל הקמפיין שלה, למורת רוחה של איימי, וג'ונה ראיין מקבל תפקיד זוטר במטה הקמפיין של מדוקס.
הקמפיין של מאייר עובר קשיים רבים. דן, שנאלץ לעמוד בלחץ כבד, עובר התמוטטות עצבים ומאושפז בבית החולים. מאייר, בתגובה, מפטרת אותו מתפקידו כמנהל הקמפיין ומחליפה אותו באיימי. לאחר העימות הראשון בין המועמדים בפריימריז, מדוקס פורש וג'ונה נותר מחוסר עבודה. ההצלחה המפתיעה של ת'ורנהיל בעימות מובילה אותו לניצחון באיווה. דן, בימיו האחרונים כמנהל הקמפיין, משתמש בג'ונה ובאתר האינטרנט שלו כדי להפיץ דיווחים שקיבל, על כך שדני צ'אנג התעלל בשבויים במסגרת תפקידו בצבא, על מנת לפגוע במועמדותו ההולכת ומתחזקת.
לקראת הפריימריז בניו המפשייר, נחשפת הקלטה של מאייר שבה היא קוראת לתורמיה "אידיוטים" בפני עיתונאי. היא חוששת שהקמפיין שלה קורס, אך תשומת לבה של התקשורת מוסחת בעקבות בשורה מפתיעה: לאחר שהגברת הראשונה מבצעת ניסיון התאבדות כושל, הנשיא יוז מודיע על התפטרותו לאלתר מתפקידו כדי לתמוך במשפחתו. מתוקף חוקת ארצות הברית, סלינה מאייר הופכת לנשיאת ארצות הברית - האישה הראשונה בתפקיד - ומתבקשת מעתה להמשיך את הקמפיין שלה בעודה מכהנת בפועל כנשיאה. ג'ונה מקבל עבודה בבית הלבן, ובפריימריז בניו המפשייר זוכה מאייר במקום השלישי.